KOMISIJOS REGLAMENTAS (EB) Nr. 656/2007
2007 m. birželio 14 d.
kuriuo iš dalies keičiamas Reglamentas (EB) Nr. 586/2001 dėl Tarybos reglamento (EB) Nr. 1165/98 dėl trumpojo laikotarpio statistikos įgyvendinimo apibrėžiant pagrindines pramonines grupes (PPG)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gegužės 19 d. Tarybos reglamentą (EB) Nr. 1165/98 dėl trumpojo laikotarpio statistikos (1) ir ypač į jo 3 straipsnį ir 17 straipsnio c punktą,
kadangi:
(1)
Komisijos reglamente (EB) Nr. 586/2001 (2) pateiktas pagrindinių pramoninių grupių apibrėžimas yra pagrįstas statistiniu Europos bendrijos ekonominės veiklos rūšių klasifikatoriumi (NACE) (3).
(2)
Nauja NACE (NACE 2 red.) versija buvo nustatyta Reglamentu (EB) Nr. 1893/2006, kuriame taip pat nurodyta, kad Reglamentu (EB) Nr. 1165/98 reglamentuojami trumpojo laikotarpio statistiniai duomenys nuo 2009 m. sausio 1 d. rengiami pagal NACE 2 red.
(3)
Šiame reglamente nustatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 586/2001 iš dalies keičiamas taip:
1)
1 ir 2 straipsniuose visos nuorodos į „NACE 1 red.“ pakeičiamos nuorodomis į „NACE 2 red.“;
2)
3 straipsnyje žodžiai „ne vėliau kaip po trijų mėnesių nuo šio reglamento įsigaliojimo“ pakeičiami „nuo 2009 m. sausio 1 d.“;
3)
priedas pakeičiamas šio reglamento priedo tekstu.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Jis taikomas nuo 2009 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 14 d.